
COMUNICAT

Revizuirea tarifelor componenta de piață concurențială – CPC

Comitetul de reglementare al ANRE a avizat, în şedinţa din 30.03.2016, tarifele CPC (Componenta piață concurențială) aplicate de furnizorii de ultimă instanţă clienților finali care beneficiază de serviciul universal, valabile ȋn perioada 1.04.2016 – 30.06.2016.            
În conformitate cu prevederile art. 21. alin. (1) al Legii nr. 123/2012 a energiei electrice și a gazelor naturale, transpuse în Metodologia de stabilire a tarifelor aplicate de furnizorii de ultimă instanță clienților finali, aprobată prin Ordinul ANRE nr. 92/2015, furnizorii de ultimă instanță aplică în factura clienților finali care beneficiază de serviciul universal, un tarif pentru energia electrică activă denumit “Tarif Componenta de piață concurențială” – (tarif CPC).

Menţionăm că, potrivit competenţelor sale de reglementare şi în aplicarea prevederilor art. 35 alin. (1) lit. a) din Metodologia aprobată prin Ordinul nr. 92/2015, ANRE poate decide avizarea tarifelor CPC separat pe perioada fiecărui trimestru din cadrul unui semestru.
Având în vedere faptul că, ȋn urma sesiunii de licitație organizată pe PCSU pentru trimestrul II 2016, a fost ȋndeplinită condiția de la art. 35 alin. (1) lit. a) din Metodologia aprobată prin Ordinul nr. 92/2015, iar media prețurilor de închidere a licitației pentru trimestrul II 2016 a fost mai mică decât media prețurilor de închidere a licitației pentru trimestrul I 2016, ȋn ședința din 30.03.2016 s-a decis reducerea, ȋn medie cu 3,9 %, a tarifelor CPC aplicate de furnizorii de ultimă instanță ȋn trimestrul II 2016, față de cele aplicate ȋn trimestrul I 2016. 

Ca urmare a acestui fapt, estimăm că noile tarife CPC avizate vor conduce la o reducere de aprox. 2,4 %  în factura clienților finali care beneficiază de serviciul universal (ȋn principal consumatori casnici).
Direcţia comunicare, cooperare şi relaţia cu Parlamentul
Bucureşti, 30.03.2016
	Str. Constantin Nacu nr. 3, sector 2, Bucureşti, telefon: 021/311.22.44, fax: 021/312.43.65, mail: anre@anre.ro;

pagină de internet: www.anre.ro 



_1257924978.bin

